Hej alle, jeg er Lars Løkke

Jeg har, i min karriere haft mange vigtige poster,

Og jeg har været sindssyg god til at tale for min syge moster.

Mere mindre og mest mindre var da en forklaring af de mere klare

Den med 2000 for et par støvler var lidt sværere at forklare

Bilagssager er bump på vejen som kommer og går, min ven

Og hvis folk virkelig hidser sig op, så betaler jeg tilbage igen.

Som politiker vil jeg blive husket for lidt af hvert

At det ikke kun er positivt, er faktisk sært.

Jeg har budt ind med geniale træk.

For eksempel er efter efterlønnen næsten væk.

At der så er nogen som skulle bruge den, fordi de er slidt ned

Det kan ham der Arne og Mette Frederiksen nu slås med

Sundhedsreform og kommunesammenlægning står på mit CV

Men jeg har intet at gøre med skandale i skat, eller med IC3

Kristian har gerne villet villet være en del af formandsskabet i mit parti

Men det var nu ikke en ide som jeg kunne li’

Jeg smilede dog pænt da vi stod foran pressen og formandsposten stadig var min

Og så gik jeg hjem og fejrede med et glas af venstres vin.

Jeg lovede ganske vist nogle ting, men det gør politikere også når der er valg

Og lige der var formandsposten altså ikke til salg.

Men det er altså den som jeg har bestemt at Jakob kunne få

Det kunne jeg lige så godt, når nu bestyrelsen insisterede på at jeg skulle gå.

Jeg prøvede ellers at forklare om alt det gode jeg stadig ville gøre

Men de gad sgu ikke rigtig at høre.

Men bare rolig, jeg skal nok finde på noget at tage mig til.

Jeg skal bare lige høre Solrun, hvad det er jeg gerne vil.